ঘূর্ণিঝড় ‘সেনিয়ার’ এর প্রভাবে বাংলায় তাপমাত্রার হঠাৎ পরিবর্তন!

ওয়েবডেস্ক- বঙ্গোপসাগরে (Bay Of Bengal) ঘূর্ণিঝড় ‘সেনিয়ার’ (Cyclone ‘Seniar) -এর প্রভাবে আন্দামান-নিকোবর দ্বীপপুঞ্জে (Andaman and Nicobar Islands) ভারী বৃষ্টি (Heavy Rain) , শ্রীলঙ্কা উপকূলে নতুন নিম্নচাপ (Low Pressure)। এই সাইক্লোনের প্রভাব সরাসরি পশ্চিমবঙ্গকে প্রভাবিত না করলেও ভারী বৃষ্টি আন্দামান ও নিকোবরে ভারী বৃষ্টি শুরু হয়েছে।

আইএমডি দক্ষিণ ভারত সহ আন্দামান-নিকোবর জুড়ে ঝড় বৃষ্টি, বজ্রবিদ্যুৎ সহ ঝোড়ো হাওয়ার পূর্বাভাস জারি করেছে। তামিলনাড়ু, কেরল, অন্ধ্রপ্রদেশের উপকূলবর্তী এলাকা, ইয়ানাম, রায়ালসীমা সতর্কতা জারি করা হয়েছ। ২৬ থেকে ১ ডিসেম্বর উত্তাল হবে বঙ্গোপসাগর সহ আরব সাগর। মৎস্যজীবীদের নিষেধাজ্ঞা জারি করা হয়েছে।

এই ঘূর্ণিঝড়ের প্রভাবে আগামীদিন রাজ্যের আবহাওয়ার পরিবর্তন হবে, তবে খুব বেশি হেরফের হবে না। অন্যান্য রাজ্যে শীতের আমেজ সেই সঙ্গে কুয়াশা থাকবে। কলকাতার আকাশ পরিষ্কার থাকবে। নভেম্বরে শেষের দিকে একটু একটু করে শীতের আমেজ আসতে শুরু করেছে। নভেম্বরের শেষ সপ্তাহের রাজ্যের হাওয়ার গতিতে পরিবর্তন আসতে পারে। তবে কলকাতা আপাতত ঝড়-বৃষ্টির কোনও সম্ভাবনা নেই। সকালে হালকা কুয়াশা থাকলেও আকাশ পরিষ্কার থাকবে। তাপমাত্রার বড় কোনও পরিবর্তন হবে না।

আরও পড়ুন- SIR: পশ্চিমবঙ্গ, কেরল, তামিলনাড়ুর মামলায় কমিশনকে সুপ্রিম নির্দেশ

এই মুহূর্তে পশ্চিমবঙ্গের কোনও সতর্কতা জারি করা হয়নি। আগামী কয়েকদিন আবহাওয়ার গতি প্রকৃতির দিক থেকে নজর রাখছেন আবহবিদেরা। তবে বৃহস্পতিবার দক্ষিণবঙ্গের উপকূলবর্তী একাধিক জেলায় হালকা বৃষ্টির সম্ভাবনা রয়েছে।

আজ বুধবার থেকেই দক্ষিণবঙ্গের জেলাগুলিতে রাতের তাপমাত্রা বাড়বে। আগামী দুদিন তাপমাত্রা বৃদ্ধির প্রবণতা রয়েছে। ফলে শীতের দাপট কিছুটা কমবে বঙ্গে। তবে বড়সড় কোনও হেরফের হবে না। অপরদিকে উত্তরবঙ্গের জেলাগুলিতে তাপমাত্রা বড়সড় পরিবর্তনের সম্ভাবনা কম। কোনও জেলাতেই আগামীকাল বৃষ্টির পূর্বাভাস নেই বলেই জানিয়েছে আবহাওয়া দফতর।

দেখুন আরও খবর-